# Кральовство Пруссия

*Тота статья пише о роках 1701–1918. О скоршых и далшых см. Пруссия*

|  |  |  |  |  |  |
| --- | --- | --- | --- | --- | --- |
| **Кральовство Пруссия *Königreich Preußen

|  |  |  |
| --- | --- | --- |
| ↓ | **1701 – 1918** | ↓ |

|  |  |
| --- | --- |
|  застава |  герб |

 |
| **Гимна:Preußenlied (Пѣсень Пруссии)*  |
| **Гесло:Suum cuiqueлат. (Каждому свое)* |
| **География**

|  |
| --- |
|  Кральовство Пруссия в розмозѣ, 1871 |

 |
| Главный город | Берлин |
| Розлога | 348 779 km² (1910) |
| **Обывательство** |
| Число | 34 472 509 (1910) |
| Языкы | нѣмецкый (урядный) и меншиновы |
| Набоженство | протестантство, католицтво, юдаизм |
| **Державна организация** |
| Форма влады | монархия |
| Взник | 17. януар 1701 |
| Заник | 9. новембер 1918 |
|

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Предходникы:**

|  |  |
| --- | --- |
|  | Священна римска империя |
|  | Польско-литовска уния (1569–1795) |
|  | Герцогство Пруссия |

 | **Наступникы:**

|  |  |
| --- | --- |
|  | Нѣмецке цѣсарство |

 |

 |

**Кральовство Пруссия**, нѣм. *Königreich Preußen*, взникло через повысшѣня Герцогства Пруссия до ранга кральовства в року 1701. Под тов назвов прусска держава ествовала до року 1918, а од року 1871 была пановнов зложков Нѣмецкого цѣсарства, прусскы кралѣ были едночасно нѣмецкыма цѣсарями.

## История

Фридрих III. (панованя: 1688–1713), сын «Великого курфюрста» Герцогства Пруссия, Фридриха Вилгелма Великого (1640–1688), домогав ся кральовской титулы, але император Леополд I. затято не давав суглас. Лем позычивши императорови 8-тысячне войско на его роспорядку Фридрих III. ся добив свого.

18. януара 1701 в Кенигсбергу дав ся коруновати яко Фридрих I., краль Пруссии. Надале, хоть Бранденбургскы землѣ Гогенцоллернох зоставали в Священной Римской империи и под высшов владов ей императора, неодовго на практицѣ зачали быти трактованы як належны ку Кральовству Пруссия, а не окремы од него.

Зачаток кральовства числять од року 1701, хоть официално таку назву оно достало позднѣйше. Его невелика територия при абсенции всякых природных богатств и полога в самом центрѣ Европы вели ку военско-бюрократичному характеру штату з великов рольов войска. В наступных войнах Пруссия росширила свои землѣ.

Краль Фридрих II. Великый (панованя: 1740–1786) уже неодовго по вступѣ на трон вломив ся до Шлезии и по рядѣ далшых войн в року 1763 добыв про свое кральовство тоту богату и промыслово вывинуту землю, з чим Пруссия стала ся вызнанов яко велика держава. Наступно, при первом роздѣлѣ Польщи (1772) достав од ней тзв. *Кральовску Пруссию*, котра стала ся Западнов Пруссиов, и так териториално злучив кральовство з Бранденбургскыма землями Гогенцоллернох. Наступник на тронѣ Фридрих Вилгелм II. (панованя: 1786–1797) не быв такый успѣшный як его стрый. Хоть далшы два дѣлѣня Польщѣ (1793, 1795 ) принесли Пруссии новы великы територии економика кральовства упадала и войско однесло поражку од французского и германского. Его сын Фридрих Вилгелм III. (панованя: 1797–1840) пробовав невтралну политику сопротив Наполеону, але наконець мусѣв вступити до бою, котрый ганебно програв (1806) и Пруссия подписала в року 1807 Тилзитскый договор, котрым стратила вшиткы територии на запад од Лабы и вшитко, што была зыскала при другом и третьом дѣлѣню Польщи, въедно з южнов частьов того, што достала при первом, мусѣла платити тяжку контрибуцию и прияти французску окупацию векшины своей територии. Поражка указала заосталость Пруссии и змусила до економичных, социалных и войсковых реформ.

В року 1812 Пруссия вымушено ся зучастнила походу Наполеона на Россию, а по его поражцѣ перешла до антифранцузской коалиции и брала участь в розгромѣ Наполеона. Подля рѣшень Вѣденьского конгреса Пруссия практично вернула собѣ територии сперед року 1803 и зыскала дакотры новы. В року 1834 Пруссия створила *Мытну унию* вшиткых германскых держав, окрем Австрии и Гамбурга. Фридрих Вилгелм IV. (панованя: 1840–1861) в револучных роках пробовав стати у чело зъединителного процеса на германском просторѣ, конкуруючи з Австриов. В року 1844 задусив повстаня в Шлезии, а по поражцѣ револуции 1848–1849 своим декретом утвердив конштитуцию, котра без змѣн была платна до року 1918. Як року 1857 Фридрих Вилгелм IV. достав мозковый удар, регентом ся став его брат Вилгелм Прусскый, котрый по смерти краля быв корунованый яко Вилгелм I. (панованя: 1861–1888).

## Пановници

### Курфюрсты Бранденбурга и кральове Пруссии, 1713–1871

* Фридрих III/I. (од 1701 — краль Пруссии Фридрих I) 1688–1713
* Фридрих Вилгелм I. 1713–1740
* Фридрих II. Великый 1740–1786
* Фридрих Вилгелм II. 1786–1794
* Фридрих Вилгелм III. 1794-1840
* Фридрих Вилгелм IV. 1840-1861

### Кральове Пруссии и цѣсарѣ Германии, 1871–1918

* Вилгелм I (регент — од 1858, краль Пруссии — од 1861, германскый цѣсарь — од 1871) 1861/1871–1888
* Фридрих III 1888
* Вилгелм II 1888–1918

Наслѣдком револуции монархия в Германии была зрушена. Последный цѣсарь утѣк до Нидерландох, де перебывав до своей смерти.

## Жерела и одказы

* **German Empire**. //Encyclopaedia Britannica.  [перевірено 2023-02-08]. англ.
* **Prussia**. Encyclopedia Britannica. 11 Jan. 2021.  [перевірено 2023-02-08]. англ.
* **Матвеева А. Г.**. ПРУССИЯ. *//Большая российская энциклопедия (online)*. Москва, 2021.  [перевірено 2022-08-17]. русс.
* **Патрушев А.И.** (2007). *Германская история: через тернии двух тысячелетий*. М.: Издательский дом Международного университета в Москве. ISBN 5-9248-0130-6. русс.

## Референции